Χτες μόλις είδα την κινέζικη ταινία «Δεν είμαι ο θεός του φαρμάκου», με το αγγλικό όνομα-Dying to Survive.

Ο Cheng Yong ήταν ένας φτωχός πραματευτής που πουλάει ινδικά προϊόντα υγείας. Ο πατέρας του ήταν σοβαρά άρρωστος, όμως ο Cheng Yong, ο γιος, δεν είχε λεφτά για την επέμβαση. Χώρισε με τη γυναίκα του και έχασε την επιμέλεια του παιδιού του. Όλα τα προβλήματα στη ζωή του προήλθαν από την έλλειψη χρημάτων.

Μια μέρα, ένας ασθενής με λευχαιμία ήρθε στο κατάστημα. Παρακάλεσε τον Cheng Yong να φέρει μια παρτίδα γενόσημων φαρμάκων από την Ινδία, που λέγεται Gleevec. Έτσι, οι ασθενείς οι οποίοι δεν αντέχουν τις υψηλές τιμές των κανονικών φαρμάκων μπορεί να επιβιώσουν με τα φτηνά γενόσημα φάρμακα. 

Αρχικά ο Cheng Yong δεν ενδιαφέρθηκε καθόλου. Όμως, με τον πειρασμό του χρήματος, συμφώνησε να βοηθήσει. Απρόσμενα, τα γενόσημα φάρμακα άρχισαν να σώζουν αμέτρητους ανθρώπους και ο Cheng Yong ονομάστηκε «ο θεός του φαρμάκου» από τους ασθενείς. 

Όμως οι Ελβετοί κατασκευαστές των γνήσιων φαρμακευτικών προϊόντων ήταν θυμωμένοι με τα γενόσημα. Και ένας άλλος έμπορος που πουλούσε πλαστά φάρμακα θεώρησε τον Cheng Yong εχθρό. 

Τα γενόσημα φάρμακα δεν περιλήφθηκαν στον εθνικό κατάλογο των νομικών φαρμάκων, επομένως η αστυνομία βρήκε την πηγή των γενόσημων φαρμάκων, δηλαδή τον Cheng Yong. Υπό διάφορες πιέσεις, ο Cheng Yong σταμάτησε να πουλάει φάρμακα. Μόλις σταμάτησε, πολλοί ασθενείς πέθαναν λόγω της έλλειψης φαρμάκων. Για να επιβιώσουν οι φτωχοί ασθενείς, ο Cheng Yong ξεκίνησε ξανά να πουλάει φάρμακα. Όμως αυτή τη φορά, δεν κέρδισε τίποτα.

Στο τέλος, συλλήφθηκε και πήγε στη φυλακή λόγω της παράνομης πώλησης φαρμάκων. Θυσίασε τα δικά του συμφέροντα για την υγεία των ασθενών.


