Αγαπητό μου ημερολόγιο, ευτυχώς που μπορώ εδώ να εκφράσω ελεύθερα και χωρίς επιφυλάξεις όλα αυτά που νιώθω. Δεν ξέρω τι να κάνω με τόσα προβλήματα που φορτώνω τώρα τελευταία. Μήπως είμαι εγώ που αγχόνομαι για το παραμικρό ή ο υπόλοιπος κόσμος είναι αναίσθητος μπροστά σε αυτά τα προβλήματα; Όσο αφορά τα προσωπικά μου, πάμε καλύτερα. Ο Γιώργος κι εγώ αποφασίσαμε να ξεκαθαρίσουμε τη σχέση μας και καταφέραμε να τα βρούμε πάλι. Είναι κατά βάθος κατανοητός άνθρωπος και κατάλαβε πως έχω ανάγκη για κάποια ελευθερία, να πάω με τις φίλες μου καμιά φορά. Όσο αφορά όμως την μητέρα του... συνεχίζει να σκέφτεται ότι του πέφτω λίγη στον κανακάρη της! και κάθε τρείς και λίγο μου πετάει τις μπηχτές της, βέβαια όχι μπροστά στον Γιώργο, άσχετα που, αν το έκανε μπροστά του, αυτός θα έκανε τα στραβά μάτια!

Στην δουλειά μου όμως, τα πράγματα είναι πιο σύνθετα (ή πάλι είμαι εγώ, που δίνω διαστάσεις σε προβλήματα που για τους άλλους δεν είναι τόσο μεγάλα;) 

Έτσι κι αλλιώς, τον διευθυντή μου, δεν το χωνεύω, μου κάθεται στο στομάχι μου. Γιατί ανέλαβε η Μαρία τη δουλειά που έπρεπε να αναλάβω εγώ; τι παραπάνω προσόντα έχει που εγώ δεν έχω;

Και σαν να μην ήτανε αρκετά αυτά, κάθομαι και ασχολούμε με ""ξένα"" προβλήματα. Αποφάσισα λοιπόν να γίνω εθελόντρια σε μία μή κερδοσκοπική οργάνωση που έχει σκοπό τη προστασία του περιβάλλοντος και τη διάσωση της τοπικής μας φύσης, της πλούσιας χλωρίδας και πανίδας που έχουμε εδώ! Γιά φαντάσου, δεν είναι συναρπαστικό αυτό;

Βέβαια, οι γονείς μου δεν συμφωνούν με αυτήν την πρωτοβουλιά μου (όπως πάντα). Φοβούνται μήπως παραμελήσω τις σπουδές μου στο πανεπιστήμιο. Πιστεύω ότι αυτή η απασχόληση θα μου ανοίξει νέες προοπτικές για το μέλλον. Δε θέλω να πω πως δεν είμαι ικανοποιημένη με αυτά που έχω τώρα, αλλά, δεν βλέπω πολλές πιθανότητες προαγωγής στη δουλειά μου και θα ήθελα να δοκιμάσω καινούριες εμπειρίες. 

Λοιπόν, αρκετά έγραψα σήμερα. Είμαι πολύ κουρασμένη από τη δουλειά, από το γυμναστήριο, από τις τρεχάλες για να προετιμάσω το ταξίδι στο Παρίσι... Γιά το Παρίσι θα σου μιλήσω αύριο, το ταξίδι αξίζει πολλές σελίδες! Τώρα πάω να κοιμηθώ. 

 




