Για μια αποτίμηση της αντιμετώπισης της τρομοκρατίας γενικά, πρέπει κατ' αρχήν να ορίσουμε τον ίδιο τον όρο της τρομοκρατίας, καθώς εγώ προσωπικά θεωρώ ότι πολύ καλά μπορούνε να είναι τρομοκράτες και κάποια κράτη είτε μέσω καταστολής από τις κρατικές αρχές είτε μέσω παρακρατικών ομάδων. Επίσης, θεωρώ σημαντικό να αναγνωρίσουμε ότι σε πολλές χώρες στον κόσμο η τρομοκρατία δεν είναι καθόλου καινούργιο ζήτημα. 

Παρ’ όλα αυτά, στο Ευρωπαϊκό πλαίσιο, η αντίληψη αυτού του ζητήματος στην κοινωνία έχει αλλάξει ουσιαστικά μετά από το 2015. Οι τρομοκρατικές επιθέσεις στο Παρίσι το 2015, στο Βερολίνο και τις Βρυξέλλες το 2016, έφεραν αυτό το ζήτημα στην επιφάνεια και στην Ευρώπη, όπου πριν θεωρήθηκε ένα πιο μακρινό πρόβλημα.

Η αντιμετώπιση από τα Ευρωπαϊκά κράτη ήταν στην ουσία περισσότερη αστυνομία και γενικότερα περισσότερη καταστολή και με χρήση νέων τεχνολογικών εργαλείων. Ένας άλλος άξονας της αντιμετώπισης ήταν και μια πιο σκληρή αντιμετώπιση του μεταναστευτικού, έτσι ακολουθώντας άμεσα τις προτάσεις ακροδεξιών κομμάτων. 

Την ίδια στιγμή, βλέπουμε και στην Ευρώπη, και στις ΗΠΑ, μια ανησυχητική αύξηση τρομοκρατικών επιθέσεων από φασίστες και ακροδεξιούς, το οποίο δυστυχώς ουσιαστικά αγνωείται από τα κράτη.


