Γεννήθηκα στην ασιατική πλευρά της Κωνσταντινούπολης, στο Σκουτάρη/Ουσκιουντάρ. Μένω με τη μητέρα μου η οποία γεννήθηκε, στο Κουζγουντζούκι. Το παλιό όνομα της περιοχής είναι «Χρυσοκέραμος». 

Αυτή είναι μια μικρή γειτονιά με πολύχρωμα σπίτια, στενούς δρόμους, όμορφα μικρά καφενεία και καταπράσινα παιδικά πάρκα. Επίσης υπάρχει ένα μποστάνι που μοιράζονται οι γείτονες και καλλιεργούν ζαρζαβατικά και περνούν την ώρα τους ομορφα. Στην παλιά αυτή γειτονιά υπάρχουν δυο εκκλησίες, ένα τζαμί και μια συναγωγή. Το σπιτι μου είναι δίπλα στον Άγιο Παντελεήμονα.

Τα Σαββατοκύριακα υπάρχουν πολλοί επισκέπτες που έρχονται και φευγουν. Τα νέα παντρεμένα ζευγάρια επιλέγουν να κάνουν φωτογραφίσεις στους δρόμους και μπροστά στα όμορφα σπίτια. Τις υπόλοιπες μέρες της εβδομάδας η γειτονιά είναι πιο ήσυχη. 

Έχω ένα ατελιέ πολύ κοντά στο σπίτι μου όπου μπορώ να παράγω κεραμικά προϊόντα.

Μπροστά από το ατελιέ μου υπάρχει το Καλφαγιάν, Αρμενικό Σχολείο και Ορθόδοξη Εκκλησία,του Προφήτη Ηλία. Στο πίσω μέρος βρίσκεται η Αρμενική Εκκλησία, Σουρπ Γκαραμπέντ. Αυτό το μέρος του Σκουτάρη δεν είναι πολύ δημοφιλές, γι αυτό το αγαπώ πολύ. Οι παλιοί δρόμοι και τα μεγάλα δέντρα μου θυμίζουν την ομορφιά των παλιών εποχών. 

Επίσης έχω την ευκαιρία να ζήσω σε μια άλλη όμορφη γειτονιά της Πόλης. Την ίδια στιγμή ζούμε και στη Χάλκη,ένα από το νησί των Πριγκηπονήσων. Αυτό είναι το δεύτερο μεγαλύτερο νησί. Υπάρχουν πολλά όμορφα παλιά διόροφα σπίτια, μικρές παραλίες και ένα μεγάλο καταπράσινο δάσος. Στα νησια απαγορεύονται να κυκλοφορούν τα αυτοκίνητα. Μέχρι τα τελευταία δύο χρόνια, υπήρχαν άμαξες με άλογα αλλά μεταλά ήρθαν τα ηλεκτρικά λεωφορεία. Ήταν ωραίο και νοσταλγικό αλλά από την άλλη ήταν πολύ κακό για τα ζώα. 

Οι άνθρωποι μπορούν να νοικιάσουν ποδήλατα αν θέλουν ή μπορούν να περπατήσουν με τα πόδια για να απολαύσουν την όμορφη θέα του νησιού. 

Στο νησι υπάρχουν πολλές εκκλησίες, αλλά η πιο σημαντική είναι το θεολογική Σχολή της Χάλκης.



Λατρεύω τις γειτονιές που ζω. Και τα δύο είναι πολύ όμορφα,έχει ιστορικά και σημαντικά μέρη. Οι κάτοικοι είναι ευγενικοί, φιλόζωοι, φιλικοί και εξυπηρετικοί.
