Παραδοσιακά, οι κάτοικοι των Βαλκανίων φημίζονται για τις προλήψεις. Η χώρα μου, η Βόρεια Μακεδονία, δεν αποτελεί εξαίρεση. Στην πατρίδα μου οι άνθρωποι μοιράζονται τους ίδιους φόβους για τις πράξεις τους όπως και στην Ελλάδα. Τα πλέον γνωστά πολιτισμικά στοιχεία που σπείρουν τον πανικό στις καθημερινές τους δραστηριώτητες είναι η κατάρα και το ""μάτι"". 

Όταν κάποιο άτομο απευθύνει μια κατάρα προς κάποιο άλλο αυτό σημαίνει ότι εύχεται κάτι κακό να του συμβεί, ώστε να εμποδίσει την υλοποίηση κάποιου προσωπικού σχεδίου του ""αποδέκτη"" της κατάρας. Ο λόγος που οδηγεί το πρώτο άτομο στην εκφορά μιας τέτοιας ""ευχής"" είναι η πεποίθησή του ότι η πράξη του άλλου, όχι μονο δεν θα ωφελήσει, αλλά μάλλον θα βλάψει τα δικά του σχέδια.

Το ""μάτι"" ή αλλιώς το ""κακό μάτι"" είναι μία από τις πιο διαδεδομένες δεισιδαιμονίες στα Βαλκάνια. Πολλοί άνθρωποι είναι πεπεισμένοι ότι κάποιο πρόσωπο μπορεί να ""ματιάσει"" κάποιο άλλο σε περίπτωση που το ζηλεύει ή το θαυμάζει πολύ. Οι άνθρωποι πιστεύουν ότι είναι ""ματιασμένοι"" όταν έχουν κάποια σωματική αδυναμία ή οι δουλειές τους δεν πάνε καλά.

Η προσωπική μου γνώμη είναι ότι τα δύο παραπάνω αποτελούν μετάδοση ή μεταφορά αρνητικής ενέργειας, ηθελημένα ή άθελα από κάποιο άτομο, που με έντονο τρόπο, και πολλές φορές και εν αγνοία του παρατηρεί, ή απευθύνεται σε, κάποιο άλλο.

Αν και στην εποχή που ζούμε όλες οι ψυχοσωματικές καταστάσεις εξηγούνται από την επιστήμη, υπάρχουν πάρα πολλοί άνθρωποι που αποδίδουν την αδυναμία διεκπαιρέωσης των υποθέσεών τους σε μεταφυσικά αίτια.
