Οι κλιματικές αλλαγές και η αύξηση της θερμοκρασίας του πλανήτη αποτελούν μια πραγματικότητα, η οποία μπορεί να επηρεάσει όλους τους ανθρώπους. Αρχικά οι αλλαγές που έχουν ήδη αρχίσει να συμβαίνουν, όπως είναι η όλο και συχνότερη εμφάνιση ακραίων καιρικών φαινομένων, μπορούν να αποτελέσουν σοβαρή απειλή για την ανθρώπινη ζωής. Λόγω της ανόδου της στάθμης της θάλασσας πολλές είναι εκείνες οι παραθαλάσσιες περιοχές οι οποίες μπορεί να εξαφανιστούν από το χάρτη και οι πληθυσμοί τους αναγκαστικά θα εκτοπιστούν. Ένα ακόμη σοβαρό πρόβλημα που έχει ήδη προκύψει είναι η όλο και αυξανόμενη λειψυδρία σε πολλά μέρη του πλανήτη. Όλα αυτά θα πλήξουν άμεσα την οικονομία των κρατών όλου του πλανήτη και θα κάνουν ακόμη πιο έντονο το φαινόμενο των περιβαλλοντικών προσφύγων.

Προς το παρόν οι περιβαλλοντικοί πρόσφυγες προέρχονται κυρίως από αναπτυσσόμενες χώρες. Επομένως οι αναπτυγμένες χώρες θα μπορούσαν να στηρίξουν αυτούς τους ανθρώπους και να φροντίσουν για την ομαλή εγκατάσταση τους σε ένα άλλο μέρος. Επιπλέον θα μπορούσαν να λάβουν μέτρα για την προστασία του περιβάλλοντος, ώστε να αποτρέψουν τη δημιουργία των συνθηκών που αναγκάζουν αυτούς τους ανθρώπους να μεταναστεύσουν.
