Το πιο πρόσφατο ταξίδι που έκανα ήταν οι Χριστουγεννιάτικες διακοπές μου στην πατρίδα μου στη Λετονία. Τις διακοπές πέρασα υπέροχα όπως πάντα μαζί με την οικογένεια και τους φίλους μου. Έζησα βροχερές μέρες με τη θερμοκρασία εφτά βαθμούς κελσίου και επίσης παγωμένες μέρες όταν η θερμοκρασία έπεσε μείον δώδεκα την ημέρα. Αλλά έτσι είναι το κλίμα στη Λετονία, αλλάζει συχνά και αυτό δεν ήταν έκπληξη για μένα. Όμως το αεροπορικό ταξίδι μου πίσω στην Αθήνα μου έφερε μια ""αξέχαστη"" εμπειρία. Η πτήση μου ήταν με ενδιάμεση στάση στην Κωνσταντινούπολη γιατί στη χειμερινή περίοδο δεν υπάρχουν απευθείας πτήσεις από την Ελλάδα προς τη Λετονία και αντίστροφα.
Όταν το αεροπλάνο μας έφτασε στην Κωνσταντινούπολη έβρεχε δυνατά και σύντομα ξεκίνησε η σφοδρή χιονόπτωση. Όλες οι πτήσεις ακυρώθηκαν. Στο αεροδρόμιο έγινε χαμός. Πέρασα ώρες περιμένοντας στη σειρά για το γραφείο πληροφοριών για να μάθω ότι δε θα γίνουν οι πτήσεις την επόμενη μέρα λόγω της έντονης χιονόπτωσης. Μετά περίμενα σχεδόν τέσσερεις ώρες για να κανονίσω το δωμάτιο στο ξενοδοχείο. Ευτυχώς η εταιρεία Turkish Airlines παρέχει καλή εξυπηρέτηση και μας πήραν σε ένα ξενοδοχείο 4 αστέρων με πλήρη διατροφή. Έτσι κόλλησα στην Κωνσταντινούπολη για δύο μέρες. Την πρώτη μέρα δεν πήγα έξω από το ξενοδοχείο γιατί ο καιρός ήταν πολύ άσχημος και επίσης φοβήθηκα να το κάνω μόνη μου. Αν είχα την παρέα θα ήθελα πολύ να δω το διάσημο ναό της Αγίας Σοφίας. Τη δεύτερη μέρα αναγκάστηκα να πάω έξω για να αλλάξω το εισιτίριό μου και πάλι περίμενα ώρες στην ουρά.
Αυτό το ταξίδι δε θα ξεχάσω ποτέ!
