Αγαπημένε μου Λορέντσο,
Τι κάνεις; Πώς περνάς στην Αθήνα;
Τελικά και εγώ τα κατάφερα κα ήρθα επιτέλους στην Ελλάδα με αφορμή ενα εντατικό πρόγραμμα ελληνικής γλώσσας.
Καθώς ξέρω πόσο αγαπάς και εσύ αυτήν την καταπληκτική γλώσσα, θέλω λίγο να μοιραστώ μαζί σου αυτή την εμπειρία.
Επρόκειτο, λοιπόν, για ένα θερινό σχολείο οργανωμένο από το Αριστοτέλειο Πανεπιστήμιο Θεσσαλονίκης.
Έκατσα σε αυτη την πόλη, την οποία όπως ξέρεις αγαπάω, για ένα μήνα και κάθε μέρα πήγαινα στο μάθημα ελληνικών, για τρεις ώρες την ημέρα. Θα μπορέσεις εύκολα να φανταστείς πόσο ωραίο ήταν για μένα να παρακολουθώ τακτικά μαθήματα γλώσσας. Κι ετσι είχα επιτέλους την ευκαιρία για να βελτιώσω τις ικανότητές μου στη γλώσσα των παππούδων μου! Άλλωστε η κσθηγήτρια μας ήταν εξαιρετική: πολύ ζωντανή και πολυ ενημερωμένη και μάλιστα πηγαίναμε μαζί σε συναυλίες και παραστάσεις!
Αφετέρου το επίπεδο του τμήματός μου ήταν σωστό για μένα και δεν είχα ιδιαίτερες δυσκολίες. Όπως καταλαβαίνεις, έμεινα πολύ ευχαριστημένη από αυτό το πρόγραμμα και θα σου σύστηνα να συμμετάσχεις και εσύ του χρόνου!
Σε χαιρετάω και σε φιλάω,
Ελένη
