Κίνδυνοι κακής χρήσης του διαδικτύου



Ποιός μπορούσε να φανταστεί τριάντα χρόνια πριν ότι το διαδίκτυο θα μπει στη ζωή μας τόσο γρήγορα και θα την αλλάξει; Σήμερα αναπτύσσεται η τεχνολογία ακόμη ταχύτερα και δεν ξέρουμε τι μας περιμένει στο προσεχές διάστημα. Το διαδίκτυο μας προσφέρει τόσες ευκαιρίες που καμιά φορά τείνουμε να ξεχνάμε πως έχει και αρνητικές πλευρές. Δεν είναι ιδανικό σύστημα χωρίς μειονεκτήματα, είναι μόνο εργαλείο, το οποίο, όπως και κάθε πράγμα, μπορεί να χρησιμοποιείται όχι μόνο για το καλό του ανθρώπου. Έτσι, όσο μεγαλύτερη γίνεται η σημασία του διαδικτύου στον κόσμο, τόσο περισσότερα προβλήματα προκύπτουν από την κακή χρήση του. Η πιο ευαίσθητη ομάδα που κινδυνεύει πολύ είναι η νεολαία, αφού παιδιά και έφηβοι αποτελούν σημαντικό ποσοστό χρηστών.

Αυτόν τον χρόνο είμαστε ιδιαίτερα εξαρτημένοι από το διαδίκτυο. Για πολλούς μαθητές και φοιτητές, καθώς και για τους καθηγητές φυσικά, η εξ αποστάσεως εκπαίδευση έγινε δύσκολη δοκιμασία. Άρχισε ξαφνικά, δεν ήξερε κανένας πώς θα οργανωθούν τα μαθήματα, και ο ρόλος του διαδικτύου αυτήν την στιγμή αυξήθηκε ουσιαστικά. Το ίδιο ήταν και με τα επιχειρήματα που συνήθιζαν εν κινήσει, εμφανίζονταν νέες υπηρεσίες. Το διαδίκτυο μας βοήθησε σε οποιοδήποτε κλάδο: από την επικοινωνία με τους φίλους ως τις εργατικές υποχρεώσεις. Αντιμετωπίσαμε όμως και μερικά προβλήματα.

Καταρχάς, δεν είναι μυστικό ότι η διαρκής χρήση του υπολογιστή ή του κινητού βλάπτει σοβαρά την όραση. Κυρίως επηρεάζει τους εφήβους, επειδή μεγαλώνουν και ο οργανισμός τους αλλάζει. Οι αρρώστιες των ματιών είναι έμμεση επίπτωση της αύξησης του ρόλου του διαδικτύου. Ακόμα ένα, άμεσο, αποτέλεσμα είναι η μείωση της ασφάλειας προσωπικών στοιχείων. Είναι γνωστά τα επεισόδια, όταν οι μαθητές είχαν μια συνδιάσκεψη στο Zoom και μπήκαν εκεί κάποιοι άλλοι άνθρωποι, για να μαζέψουν πληροφορίες ή για να κάνουν πλάκα. Αυτό απέδειξε ότι όχι μόνο το Zoom δεν προστατεύει τους λογαριασμούς των χρηστών του, αλλά και οι χρήστες οι ίδιοι δεν προσέχουν την ασφάλειά τους και ελπίζουν ότι θα το κάνει το πρόγραμμα. Αυτό το πρόβλημα, δυστυχώς, δεν περιορίζεται σε τηλεδιασκέψεις. Σε διάφορα διαδικτυακά καταστήματα, όπου έπρεπε να ψωνίζουμε κατά την καραντίνα, δείχναμε τα τηλέφωνα, τις διευθύνσεις κτλ. Είναι πιθανόν ότι κάποιος θα χρησιμοποιήσει αυτά τα στοιχεία για την διαφήμιση, σπαμ, απάτη. Τα παιδιά που συχνά δεν γνωρίζουν τους κανόνες ασφάλειας μπορούν εύκολα να γίνουν θύματα.

Λοιπόν, η ιδέα δεν είναι να αρνηθούμε το διαδίκτυο. Απλά πρέπει να θυμόμαστε για τους κινδύνους και να προσέχουμε λίγο. Τελικά, ένας σαφής άνθρωπος δεν περπατάει τη νύχτα μόνος του σε μια κακή περιοχή της πόλης. Έτσι και με το διαδίκτυο.
